EkBass/fiwiki-20250220-pages-articles huggingface dataset:
Tereza Čapková

Tereza Čapková (s. 24. heinäkuuta 1987 Příbram, Keski-Böömin lääni, Tšekkoslovakia) on tšekkiläinen keskimatkojen juoksija. Čapková sijoittui maastojuoksun EM-kilpailujen 2005 alle 20-vuotiaiden sarjassa 27:nneksi. Hän oli 1 500 metrillä seitsemäs Pekingin alle 20-vuotiaiden MM-kilpailuissa 2006. Hän karsiutui saman matkan alkuerissä Kaunasin alle 23-vuotiaiden EM- kilpailuissa 2009. Hän oli Euroopan joukkuemestaruuskilpailujen superliigassa viides 1 500 metrillä 2011. Čapková sijoittui 2012 Helsingin EM-kilpailujen 1 500 metrillä alun perin seitsemänneksi ajalla 4.10,17, mutta nousi lopulta pronssille, kun kilpailun neljä ensimmäistä hylättiin dopingin takia. Saman vuoden Lontoon olympialaisissa hän karsiutui 1 500 metrin alkuerissä. Hän sijoittui Euroopan joukkuemestaruuskilpailujen ykkösliigassa 1 500 metrillä toiseksi 2013. Hän oli maastojuoksun EM-kilpailuissa 56:s vuonna 2016. Čapková on voittanut Tšekin-mestaruuden 800 metrillä ulkoradoilla 2011 sekä sisäradoilla 2008, 2010, 2011 ja 2012, 1 500 metrillä ulkoradoilla 2006, 2009 ja 2012 sekä 3 000 metrillä sisäradoilla 2016. == Henkilökohtaiset ennätykset == === Ulkoradat === Laji Aika Paikka Päivä 400 m 56,50 Praha 23. syyskuuta 2006 800 m 2.01,91 Praha 13. kesäkuuta 2011 1 000 m 2.39,81 Pliezhausen 17. toukokuuta 2009 1 500 m 4.08,27 Dessau 25. toukokuuta 2012 Maili 4.32,69 Dublin 25. heinäkuuta 2012 3 000 m 9.24,14 Ústí nad Orlicí 4. syyskuuta 2016 === Sisäradat === Laji Aika Paikka Päivä 400 m 56,37 Wien 16. helmikuuta 2008 800 m 2.04,29 Metz 25. helmikuuta 2011 1 000 m 2.44,95 Praha 20. tammikuuta 2012 1 500 m 4.15,70 Düsseldorf 10. helmikuuta 2012 3 000 m 9.26,35 Ostrava 27. helmikuuta 2016 == Lähteet == Luokka:Tšekkiläiset keskimatkojen juoksijat Luokka:Vuonna 1987 syntyneet Luokka:Elävät henkilöt
Reina Regente (1887)

Reina Regente oli Espanjan laivaston vuonna 1887 vesillelaskettu Reina Regente -luokan panssarikansiristeilijä. == Valmistus == Alus tilattiin J. & G. Thomsonilta, missä köli laskettiin 20. kesäkuuta 1886 telakkanumerolla 236. Alus laskettiin vesille 24. helmikuuta 1887 ja valmistui 1. tammikuuta 1888.navypedia.com == Palvelus == Alus lähti 9. maaliskuuta 1895 Cadizista Tangeriin Marokkoon. Cadizinlahdella alus joutui kovaan tuuleen ja rankkaan merenkäyntiin. Aluksen päällikkö Francisco Sanz de Andino määräsi aluksen palaamaan satamaan. Alus ei kuitenkaan päässyt satamaan vaan se upposi.wrecksite.eu == Lähteet == * === Viitteet === Luokka:Reina Regente -luokan risteilijät
Alfonso XIII (1891)

Alfonso XIII oli Espanjan laivaston vuonna 1891 vesillelaskettu Reina Regente -luokan panssarikansiristeilijä. == Valmistus == Alus tilattiin Ferrolin laivastontelakalta, missä köli laskettiin vuonna 1891. Alus laskettiin vesille vielä samana vuonna 31. elokuuta ja valmistui vuonna 1896 koululaivaksi. Alus otettiin palvelukseen 18. toukokuuta 1900. == Palvelus == Edelleen keskeneräinen alus aloitti koululaivana vuonna 1896. Espanjan-Yhdysvaltain sodan aikana alus siirrettiin 7. toukokuuta 1898 Cadiziin, missä se liitettiin kontra-amiraali Manuel de Camaran komentamaan 2. laivueeseen. Laivue lähti 16. kesäkuuta Filippiineille, mutta aluksen keskeneräisyyden vuoksi Camara päätti jättää Alfonso XIII:n Cadiziin. Alus oli sodan loppuun saakka Espanjan rannikkovesien suojana.spanamwar.com Sodan päätyttyä alus lopulta viimeisteltiin ja se valmistui 19. toukokuuta 1900. Alus otettiin palvelukseen vielä samana päivänä. Aluksen heikot merenkulkuominaisuudet kuitenkin lyhensivät aluksen uraa ja se poistettiin palveluksesta 1900-luvun alkupuolella. == Lähteet == * === Viitteet === Luokka:Reina Regente -luokan risteilijät Luokka:Espanjalaiset Espanjan–Yhdysvaltain sodan risteilijät
Lepanto (1893)

Lepanto oli Espanjan laivaston vuonna 1893 vesillelaskettu Reina Regente -luokan panssarikansiristeilijä. == Valmistus == Alus tilattiin Cartagenan laivastontelakalta, missä köli laskettiin 1. lokakuuta 1886. Alus laskettiin vesille vielä 16. marraskuuta 1893 ja valmistui 26. tammikuuta 1899.navypedia.org == Palvelus == Alus poistettiin palveluksesta vuonna 1908 ja se romutettiin vuonna 1911. == Lähteet == * === Viitteet === Luokka:Reina Regente -luokan risteilijät
Valkeisjärvi (Siikajoki)

Valkeisjärvi on järvi Relletin kylässä Siikajoella. Järven pinta-ala on 18,68 hehtaaria ja rantaviiva 1,98 kilometriä. Järven ympärillä on paljon suota.Valkeisjärvi. Järviwiki == Lähteet == Luokka:Siikajoen luonto‎ Luokka:Pohjois-Pohjanmaan järvet Luokka:Revonlahti
Acura RLX

Acura RLX on neliovinen henkilöauto, jota japanilainen Honda valmistaa Acura- brändin alla. RLX esiteltiin vuonna 2012 ja se tuli myyntiin seuraavana vuonna. Japanissa autoa myydään nimellä Honda Legend. == Aiheesta muualla == RLX Luokka:E-segmentin autot Luokka:2010-luvun autot Luokka:2020-luvun autot
Lepanto (1929)

Lepanto oli Espanjan laivaston vuonna 1930 vesillelaskettu Churruca-luokan hävittäjä. == Valmistus == Alus tilattiin Sociedad Española de Construcción Navalilta Cartagenasta, missä köli laskettiin 19. heinäkuuta 1928. Alus laskettiin vesille 9. marraskuuta 1929 ja otettiin palvelukseen 7. elokuuta 1930.Lepanto == Palvelus == Espanjan sisällissodan alussa alus osallistui Gibraltarin salmen sulkemiseen, millä estettiin kapinallisten joukkojen siirrot Marokosta Etelä-Espanjaan. Kapinallisten ilmahyökkäyksessä 5. elokuuta 1936 alus vaurioitui vain muutamaa tuntia ennen kuin Convoy de la Victoriaksi nimetty saattue läpäisi sulun. Syyskuussa alus liittyi laivueeseen, joka lähti Biskajanlahdelle tukeakseen tasavaltalaisten pohjoisrintamalla eristykseen jääneitä joukkoja. Pääosan vuodesta 1937 alus oli saattuetehtävissä ja eräässä tehtävässä se osallistui Cape Cherchellin taisteluun. Cape Palosin taistelussa alus saattoi kahden muun hävittäjän kanssa risteilijä Libertadia. Hävittäjät laukaisivat torpedonsa kohti hyökänneitä tasavaltalaisia, jolloin risteilijä Baleares upposi. Alus poistettiin palveluksesta 24. toukokuuta 1957 ja romutettiin seuraavana vuonna. == Lähteet == * * === Viitteet === Luokka:Churruca-luokan hävittäjät
Keriya

Keriya (, , pinyinin mukaan Yutian) on piirikunta Sinkiangin uiguurien autonomisella alueella Hotanin prefektuurissa Kiinassa. Kaupungin pinta-ala on 39,1 neliökilometriä ja väkiluku 249 899 (2010) Kaupunki on nykyisin suhteellisen pieni, mutta aikanaan siellä kukoisti Karadongin kaupunki, jonka rauniot sijaitsevat lähistöllä. Kaupungin asukkaat ovat pääosin uiguureja. ==Maantiede== Keriya sijaitsee Kunlunvuorten juurella Taklamakanin aavikon reunalla. Sen korkeus merenpinnasta on 1 459 metriä. Keriya on keidasalue, joka saa vetensä Keriyajoesta. Joki virtaa Kunlunvuorilta, jossa se saa vetensä sulavista jäätiköistä ja lumeta. Vielä viimeisen jääkauden aikana 9 700–4 000 vuotta eaa. joki virtasi aina Tarimjoelle saakka, mutta nykyisin se kuivuu aavikolle ennen joelle saapumistaan. Alueella vallitsee ankara mannerilmasto. Heinäkuun keskilämpötila on 25 °C ja tammikuun -6 °C. Keskimääräinen vuosittainen sadanta on vain 50 mm. Aavikoituminen ja vesivarantojen vähäisyys ovat Keriyan nykypäivän ongelmia. ==Historia== Keriya asutettiin rautakaudella ja ensimmäisellä vuosituhannella eaa. paikalliset aloittivat kastelujärjestelmien rakentamisen, mikä mahdollisti laajempimittaisen maanviljelyksen alueella. 200-luvun eaa. ja ajanlaskun alun välillä Keriyan keitaan pääkaupungiksi muodostui Karadong, joka toimi silkkitien yhtenä etappina. Kaupungista lähti myös tie Taklamanin aavikon läpi. Paikallinen kuningaskunta oli kiinalaisen Han-dynastian alainen, mutta sinne rakennetuista buddhalaisistatemppeleistä voidaan päätellä sen saaneen vaikutteita Gandharan alueelta Intian niemimaalta. Silkkitien kautta kaupunkiin levisi persialaisia, intialaisia, kreikkalaisia, tokaarilaisia ja kiinalaisia taidevaikutteita. Han-dynastian aikaisessa kronikassa Houhanshu Keriya mainitaan nimellä Jumi. 400-luvulla jaa. Keriyajoen juoksu muuttui kaakkoon ja keidasalue siirtyi etelään, mikä päätti Keriyan kukoistuskauden. Marco Polo vieraili alueella vuonna 1275 ja mainitsi sen olevan tunnettu jaspiksestaan, kalsedonistaan ja puuvillasta. Keitaan pääkaupunkia kutsuttiin tuolloin nimellä Pem ja sen asukkaat olivat muslimeja. 1800-luvun lopulla Keriyan asukasluku oli noin 15 000\. Keriyan muinaista historiaa tunnettiin vain huonosti aina vuoteen 1896 saakka, jolloin ruotsalainen tutkimusmatkailija Sven Hedin löysi Karadongin rauniot Keriyajoen varrelta hiekkaan hautautuneena. Marc Aurel Stein vieraili paikalla vuosina 1901 ja 1908, jolloin varsinaisessa kaupungissa oli pieni linnoitus, jota ympäröi pienet asutuskeskukset. Vuosien 1993 ja 2005 ranskalaiset ja kiinalaiset arkeologit ovat tutkineet Keriyajoen vartta ja alueelta on löydetty useita muita samankaltaisia arkeologisia kohteita. ==Västö== Vuoden 2010 väestönlaskennan mukaan Keriyan piirikunnan asukasluku oli 249 899. Vuonna 2000 noin 92 % Keriyan asukkaista oli etniseltä taustaltaan uiguureja, mutta Kiinan keskushallinto on kannustanut han-kiinalaisia siirtolaisia asettumaan alueelle esimerkiksi hallinnon virkatehtävien työpaikkojen avulla. ==Lähteet== Luokka:Xinjiangin maantiede Luokka:Kiinan piirikuntatason alueet
Honda Legend

Honda Legend on neliovinen henkilöauto, jota japanilainen Honda on valmistanut vuodesta 1985. Legend on merkin lippulaiva. Pohjois-Amerikassa auto myydään nimellä Acura RLX. Vuoden 2007 Euro NCAP -kolaritestistä Legend sai tulokseksi täydet viisi tähteä. == Sukupolvet == Tiedosto:1989 Honda Legend (KA4) sedan (2015-07-15) 01.jpg|Ensimmäinen sukupolvi (1985–1990) Tiedosto:1994 Honda Legend (KA7) sedan (2010-09-23) 01.jpg|Toinen sukupolvi (1990–1995) Tiedosto:1996-1998 Honda Legend (KA9) sedan (2011-05-26).jpg|Kolmas sukupolvi (1995–2004) Tiedosto:Honda Legend 2006.jpg|Neljäs sukupolvi (2004–2008) Tiedosto:2008 Honda Legend 01.JPG|Neljännen sukupolven facelift (2008-2012) Tiedosto:Mugen Legend front - Tokyo Auto Salon 2015.jpg|Viides sukupolvi (2014-) == Lähteet == == Aiheesta muualla == Legend Luokka:E-segmentin autot Luokka:1980-luvun autot Luokka:1990-luvun autot Luokka:2000-vuosikymmenen autot Luokka:2010-luvun autot Luokka:2020-luvun autot
Devin Booker

Devin Armani Booker (s. 30. lokakuuta 1996 Grand Rapids, Michigan) on yhdysvaltalainen koripalloilija. Booker varattiin Kentuckyn yliopistosta NBA:han 13. pelaajana vuoden 2015 varaustilaisuudessa. NBA:ssa hän on vuodesta 2015 edustanut Phoenix Sunsia. Booker valittiin NBA:n tulokkaiden tähdistöjoukkueeseen vuonna 2016. NBA:n tähdistöottelussa hän on pelannut vuosina 2020 ja 2021.Basketball-Reference.com Booker valittiin Yhdysvaltain miesten maajoukkueen kokoonpanoon Tokion kesäolympialaisiin 2020,https://www.usab.com/news-events/news/2021/06/m-olympic-team- announced.aspx missä maa voitti kultaa. Toisen kultamitalinsa hän sai Pariisista 2024. Bookerin isä Melvin Booker pelasi myös koripalloa NBA:ssa. == Lähteet == * Devin Booker Stats Basketball-Reference.com === Viitteet === == Aiheesta muualla == Luokka:Yhdysvaltalaiset koripalloilijat Luokka:Yhdysvaltalaiset olympiavoittajat Luokka:Vuonna 1996 syntyneet Luokka:Elävät henkilöt
Metyyli-isotiosyanaatti

Metyyli-isotiosyanaatti (C2H3NS) on isotiosyanaatteihin kuuluva orgaaninen yhdiste. Yhdistettä voidaan käyttää lähtöaineena valmistettaessa muita orgaanisia yhdisteitä ja maaperän fumiganttina maataloudessa. ==Ominaisuudet== Huoneenlämpötilassa metyyli-isotiosyanaatti on väritöntä kiteistä ainetta. Yhdiste liukenee vähäisessä määrin veteen ja myös hydrolysoituu veden vaikutuksesta. Orgaanisista liuottimista sitä liuottavat muun muassa etanoli ja dietyylieetteri. Metyyli-isotiosyanaatti on myrkyllistä ja ärsyttävää. Se ärsyttää erityisesti silmiä aiheuttaen kyynelvuotoa.Frank Romanowski & Herbert Klenk: Thiocyanates and Isothiocyanates, Organic, Ullmann's Encyclopedia of Industrial Chemistry, John Wiley & Sons, New York, 2000. Viitattu 17.11.2017Erik P. Johnson: Methyl isothiocyanate, e-EROS Encyclopedia of Reagents for Organic Synthesis, John Wiley & Sons, New York, 2001. Teoksen verkkoversio Viitattu 17.11.2017 ==Valmistus ja käyttö== Metyyli- isotiosyanaattia voidaan valmistaa kuumentamalla metyylitiosyanaattia 130-160 °C:n lämpötilaan, jolloin se isomeroituu metyyli-isotiosyanaatiksi sinkkikloridin toimiessa katalyyttinä. Toinen käytetty menetelmä on metyyliamiinin ja hiilidisulfidin reaktiotuotteena muodostuvan N-metyyliditiokarbamaatin hapettaminen vetyperoksidin avulla. Metyyli- isotiosyanaattia käytetään heterosyklisten yhdisteiden valmistukseen ja näitä käytetään muun muassa fungisideinä, rikkaruohomyrkkyinä ja lääkkeinä (esimerkiksi ranitidiini). Metyyli-isosyanaattia voidaan käyttää maataloudessa sukkulamatojen ja sienten torjuntaan ja se levitetään maaperään fumigaatiolla. ==Lähteet== Luokka:Orgaaniset yhdisteet
Harvahammaspoimulehti

Harvahammaspoimulehti (Alchemilla borealis) on ruusukasvien (Rosaceae) heimoon, poimulehtien (Alchemilla) sukuun kuuluva kasvilaji. Se on monivuotinen sekä yleisesti ottaen keskikokoinen ruohovartinen kasvi, jolla on vankka juurakko. Harvahammaspoimulehti eroaa muista poimulehtilajeista varsiensa ja lehtiensä karvoitusten sekä kukintonsa ulkonäön perusteella. Harvahammaspoimulehti muistuttaa eniten keräpääpoimulehteä (Alchemilla glomerulans), mutta eroaa siitä kukinnon ulkonäön ja lehtien alapintojen karvoitusten perusteella. Harvahammaspoimulehti kuuluu kynsipoimulehtiryhmään (Alchemilla acutidens -ryhmä) yhdessä tummasuonipoimulehden (Alchemilla baltica), munuaispoimulehden (Alchemilla murbeckiana) ja terävälovipoimulehden (Alchemilla wichurae) kanssa. Harvahammaspoimulehti voi kasvaa noin 30 cm korkeaksi ja sen varret ovat lähes ylös asti karvapeitteiset. Lehtiruodit ovat varsien tapaan karvaiset. Lehdet ovat muodoltaan pyöreitä sekä vaaleanvihreitä, ja niissä on karvoitusta alapinnalla vain kulmissa ja poimuissa. Lehdissä on seitsemästä yhdeksään matalaa, pyöreäkärkistä sekä hammaslaitaista liuskaa, ja jokaisen liuskan laidoissa on 13–17 hammasta. Lehtiruotia lähinnä olevien liuskojen välissä on suurempi rako kuin muiden liuskojen väleissä. Harvahammaspoimulehden kukat ovat harvoissa, mutta tuuheissa kukkarykelmissä, joissa yksittäiset kukat ovat pieniä sekä kellertäviä. Kukkapohjukset ja kukkaperät ovat kaljuja. Harvahammaspoimulehti kukkii kesä–heinäkuussa. Harvahammaspoimulehti kasvaa niityillä, rannoilla ja koivikoissa. Harvahammaspoimulehteä kasvaa Suomessa lähinnä käsivarren Lapissa, Enontekiöllä, minkä lisäksi sitä on tavattu myös Utsjoelta ja Sodankylästä. Ruotsissa harvahammaspoimulehteä tavataan harvinaisena pohjoisimmissa osissa. == Lähteet == == Aiheesta muualla == * Laji.fi: Harvahammaspoimulehti (Alchemilla borealis) * Kasviatlas 2018: Harvahammaspoimulehden (Alchemilla borealis) levinneisyys Suomessa Luokka:Poimulehdet
Keittokirja

Keittokirja tarkoittaa kirjaa, johon on koottu eri ruokien ja leipomuksien reseptejä. Keittokirjasta ruoan laittaja saa tietoa ruoan raaka-aineista ja eri valmistusmenetelmistä. Kirja yleensä sisältää reseptin lisäksi sekä kuvallisia ohjeita että kuvia valmiista ruoista. *
Shule

Shule () on piirikunta Kašgarin prefektuurissa Sinkiangin uiguurien autonomisella alueella Kiinassa. Sen asukasluku vuonna 2010 oli yhteensä 312 455 ja pinta-ala 2 262 km². Shule on kiinalaisissa lähteissä mainittu Kašgarin historiallinen nimi. Sama nimi toistuu tiibetiläisissä lähteissä muodossa Śu- lig. Kiinalaisen historiankirja Hanshun mukaan se oli yksi 48:ta ruhtinaskunnasta niin sanotuilla läntisillä alueilla. Nykyinen kiinalainen Shule tai "Uusi Kašgar" sijaitsee kuitenkin noin 8 kilometriä etelään alkuperäisestä Kašgarista. Se on muodostunut Kašgarin vanhasta kiinalaisesta kaupunginosasta, jonka alkuperäinen nimi oli Hancheng. Erillinen kaupunkinsa siitä kehittyi varsinaisesti vasta 1930-luvun kapinoiden ja epävakauden aikana. Uiguurit valtasivat Kašgarin vanhankaupungin ja puolustivat sitä Ma Zhongyingin johtamia hui-kiinalaisia ja Kiinan keskushallinnon joukkoja vastaan. Nykyisin se eroaa vanhasta Kašgarista myös nykyaikaisemman rakennuskantansa kautta. ==Lähteet== Luokka:Xinjiangin maantiede Luokka:Kiinan piirikuntatason alueet
Sodanjumala

Sodanjumala on monien uskontojen jumala, jolla voi olla erilaisia nimiä, kuten roomalaisten sodanjumala Mars tai kreikkalaisten Ares. Monissa uskonnoissa on myös naispuolisia sodanjumalattaria, kuten Bellona, joka on roomalainen sodanjumalatar, tai Enyo, joka on kreikkalainen sodanjumalatar. Luokka:Jumalat
Gadsdenin lippu

Gadsdenin lippu (engl. Gadsden flag) on historiallinen yhdysvaltalainen lippu, jossa on keltaisella taustalla kalkkarokäärme sekä teksti Dont [sic] Tread on Me (suom. Älä astu päälleni). Lippu on nimetty siirtokuntien armeijassa palvelleen yhdysvaltalaisen kenraalin Christopher Gadsdenin mukaan. Patriootit käyttivät lippua Yhdysvaltain vapaussodassa. Nykyisin lippua on käytetty muun muassa teekutsuliikkeen mielenosoituksissa, jossa vastustetaan liian korkeaa verotusta ja valtion menoja. == Lähteet == Luokka:Liput
Todiste

Todiste on oikeustieteessä näyte rikossyytteen tai tapahtuman tueksi. Luokka:Oikeustiede
Toyota Voltz

Toyota Voltz on Japanissa myytävä neliovinen, hatchback-mallinen henkilöauto, joka on käytännössä sama auto kuin Pontiac Vibe ja Pohjois-Amerikan markkinoilla myytävä Toyota Matrix – ainoastaan tarrat on muutettu. Voltz valmistetaan Viben tavoin Fremontissa, Kaliforniassa, NUMMI-nimisellä tehtaalla (New United Motor Manufacturing Inc.), joka on General Motorsin ja Toyotan yhteinen hanke. Voltz oli myynnissä vuosina 2002–2004. Voltzista on olemassa myös nelivetoinen versio, josta tehoa on hieman vähennetty, jotta vääntöä on saatu lisää. Voltzin moottori on sama kuin Toyota Celicassa: 1ZZ- versiossa on VVT-i ja 2ZZ-versiossa VVTL-i. Moottorivaihtoehdot: *1.8 4WD (1ZZ-FE) – 118 hv *1.8 (1ZZ-FE) – 126 hv *1.8 (2ZZ-FE) – 164 hv == Aiheesta muualla == Voltz Luokka:C-segmentin autot Luokka:2000-vuosikymmenen autot
Suuri onnettomuus viljavarastossa

Suuri onnettomuus viljavarastossa (, ”Viljakeinottelija”) on vuonna 1916 valmistunut tanskalainen mykkäelokuva. Vilhelm Glückstadtin ohjaaman draaman pääosaa esittää Valdemar Møller. ==Juoni== Keinotteleva viljakauppias ahtaa varastonsa liian täyteen. Kun rakennus sortuu ja syttyy tuleen, hän jää liekkien vangiksi. Kauppias kutsuu puhelimella apua, ja hänen tyttärensä ja tämän sulhanen pelastavat hänet. Kauppiasta tavoitellut femme fatale saa surmansa takaa-ajossa. ==Näyttelijät== ==Tuotanto== Filmfabriken Danmarkin tuottama Suuri onnettomuus viljavarastossa valmistui vuonna 1916, mutta sai Tanskan ensi-iltansa vasta kahta vuotta myöhemmin. Vilhelm Glückstadtin ohjaajuutta ei pidetä täysin varmana. Puutteellisena kopiona säilyneen elokuvan ansioita ovat sen kuvaus ja leikkaus, jotka tuovat mieleen 1920-luvun saksalaisen ekspressionismin. Suomessa ”jännittävää nykyajan draamaa” esitettiin pian sen valmistuttua syksyllä 1916. Elokuva on nähtävissä European Film Gateway -sivustolla. ==Lähteet== ==Aiheesta muualla== * Luokka:Tanskalaiset mykkäelokuvat Luokka:Tanskalaiset mustavalkoelokuvat Luokka:Vuoden 1916 elokuvat
Valdemar Møller

Hans Valdemar Møller (19. tammikuuta 1885 Kööpenhamina – 16. helmikuuta 1947) oli tanskalainen näyttelijä. Valdemar Møller syntyi syyttäjän ja näyttelijän perheeseen. Hän opiskeli Kuninkaallisen teatterin näyttelijäkoulussa ja työskenteli siellä vuodesta 1905 aina kuolemaansa saakka. Møllerin elokuvaura alkoi Nordisk Filmillä vuonna 1908. Vuodesta 1912 hän teki yli 30 elokuvaa Filmfabriken Danmarkilla, usein vaimonsa Hildur Møllerin kanssa. Vuodesta 1917 hän työskenteli Olaf Fønssin Dansk Filmillä ja Dansk Astra Filmillä. Kaikkiaan Møller näytteli lähes 50 mykkäelokuvassa ja lähes 20 äänielokuvassa. Hän teki myös paljon radiokuunnelmia. Møllerin sisar Petrine Sonne oli myös näyttelijä. == Elokuvia == * Palavat intohimot, 1911 * Jokamies, 1915 * Suuri onnettomuus viljavarastossa, 1916 == Lähteet == == Aiheesta muualla == * Luokka:Tanskalaiset näyttelijät Luokka:Vuonna 1885 syntyneet Luokka:Vuonna 1947 kuolleet
OnePlus 5T

OnePlus 5T on OnePlussan valmistama älypuhelin, joka on OnePlus 5:n seuraaja. == Julkistus == OnePlus julkaisi OnePlus 5T:n 16. marraskuuta 2017 New Yorkissa järjestetyssä tilaisuudessa. == Ominaisuudet == Puhelin on saatavilla pienemmällä 64 gigatavun tallennustilalla ja kuuden gigatavun RAM-muistilla varustettuna mallina sekä suuremmalla 128 gigatavun tallennustilalla ja kahdeksan gigatavun RAM-muistilla varustettuna mallina. Toisin kuin edeltäjänsä, molemmat versiot julkaistiin ainoastaan mustana. Puhelimesta julkaistiin myös valkoinen Star Wars -erikoisversio, joka tuli myyntiin 13. joulukuuta 2017 Star Wars: The Last Jedi -elokuvan ensi-illan yhteydessä. Erikoisversion mukana toimitetaan Kylo Ren -suojakotelo sekä puhelimeen esiasennettua Star Wars mediamateriaalia. Puhelimessa on Qualcomm Snapdragon 835 prosessori ja Adreno 540 grafiikkapiiri. Uutena ominaisuutena puhelimen lukituksen voi avata kasvojentunnistuksella. Myös puhelimen AMOLED-näyttö on nyt 18:9 kuvasuhteinen AMOLED tavallisen 16:9 kuvasuhteen sijaan. Uuden suuremman näytön vuoksi puhelimen sormejälkitunnistin on siirretty takapinnalle. == Lähteet == Luokka:Android-pohjaiset laitteet 5T Luokka:Kosketusnäytölliset älypuhelimet Luokka:Vuoden 2017 matkapuhelimet
Toyota Crown Majesta

Toyota Crown Majesta on japanilaisen Toyota Motor Companyn valmistama sedan. == Sukupolvet == Tiedosto:Toyota CROWN MAJESTA (S140) front.JPG|Ensimmäinen sukupolvi Tiedosto:Toyota Crown Majesta S150.jpg|Toinen sukupolvi Tiedosto:Toyota Crown Majesta S170.jpg|Kolmas sukupolvi Tiedosto:2006 Toyota Crown-Majesta 01.jpg|Neljäs sukupolvi Tiedosto:2009 Toyota Crown-Majesta 01.jpg|Viides sukupolvi Tiedosto:Toyota Crown Majesta S210.jpg|Kuudes sukupolvi == Aiheesta muualla == Crown Majesta Luokka:E-segmentin autot Luokka:1990-luvun autot Luokka:2000-vuosikymmenen autot Luokka:2010-luvun autot
Hanoi Hannah

Trịnh Thị Ngọ (1931 – 30. syyskuuta 2016) oli vietnamilainen radiopersoona, joka tuli Vietnamin sodan aikana tunnetuksi lempinimellä Hanoi Hannah amerikkalaissotilaille suunnatuista englanninkielisistä propagandaradiolähetyksistään. ==Elämäkerta== Ngọ syntyi Hanoissa vuonna 1931, mutta hänen tarkkaa syntymäpäiväänsä ei tunneta. 1950-luvulla hän opetteli englannin kieltä yksityisten opettajien avulla omien sanojensa mukaan ihastuttuaan amerikkalaisiin Hollywood-elokuviin, kuten Tuulen viemää. Vuonna 1955 hän aloitti työnsä Voice of Vietnam -radioasemalla käyttäen radiouransa alkupuolella nimeä Thu Hương, joka oli hänen mukaansa helpompi lausua. Erityisen tunnetuksi Ngọ tuli vuonna 1965 aloitetuista amerikkalaisia vastaan suunnatuista radiolähetyksistään Vietnamin sodan aikana. Lempinimensä Hanoi Hannah hän sai amerikkalaisjoukoilta ja nimi annettiin toisen maailmansodan Tokion Ruusun ja Korean sodan Seoul City Suen mukaisesti. Hanoi Hannahin lähetykset olivat tyypillisesti 30 minuuttia pitkiä ja niihin kuului kuluneen kuukauden aikana kuolleiden amerikkalaissotilaiden nimien luettelo. Muita lähetysten aiheita olivat esimerkiksi amerikkalaisten sotatoimien kritisointi, sodan vastaisen liikkeen kehuminen ja amerikkalaisten luokka- ja rotuerojen esilletuonti. Lähetyksiin kuului myös musiikkia ja niissä esitettyjä artisteja olivat esimerkiksi Pete Seeger ja Joan Baez, jotka olivat tulleet tunnetuiksi sodan vastustajina. Lähetysten tarkoitus oli psykologinen sodankäynti amerikkalaisia vastaan, mutta varsinaisia todisteita niiden hyödyllisyydestä ei ole. Usein lähetykset lähinnä suututtivat tai huvittivat kuuntelijoitaan. Jotkut amerikkalaiset sotavangit kuvailivat kovaäänisillä kuulutettuja lähetyksiä hyödyllisiksi niiden toimiessa yhtenä harvoista uutisten lähteistä ulkomaailmasta. Pariisin rauha vuonna 1973 alkoi tehdä Hanoi Hannahin lähetyksistä tarpeettomia ja ne lopetettiin vuoden 1975 jälkeen. Ngọ muutti miehensä kanssa vuonna 1976 Hồ Chí Minhin kaupunkiin, jossa hän työskenteli televisioalalla. Ngọ kuoli Hồ Chí Minhin kaupungissa 30. syyskuuta 2016 ollessaan noin 85-vuotias. ==Katso myös== *Lord Haw-Haw, nimitys useille toisen maailmansodan aikana briteille suunnattua saksalaista radiopropagandaa esittäneille kuuluttajille. *Moskovan Tiltu, suomalaissyntyinen neuvostoliittolainen radiokuuluttaja, joka levitti talvi- ja jatkosodassa sotapropagandaa suomalaisille sotilaille. ==Lähteet== Luokka:Juontajat Luokka:Propagandistit Luokka:Vietnamilaiset henkilöt Luokka:Vuonna 1931 syntyneet Luokka:Vuonna 2016 kuolleet
Telluset

Telluset (engl. Aliens Next Door, sukunimeltään The Peoples Family) on yhdysvaltalais-kanadalainen piirrossarja. Sen tuotti Perennial Pictures Film Corporation. Telluset-piirrossarjasta on tehty kaksi erikoisjaksoa: "Telluset: Avaruuden valloittajat" (1989) ja "Telluset: Joulu avaruudessa" (1991), joka julkaistiin Showtime VHS -julkaisuna suomeksi tekstitettynä vuonna 1992. ==Äänirooleissa == * Jerry Reynolds Roope Tellunen, Penni Tellunen * Peggy Powis Salla Tellunen (Telluset: Avaruuden valloittajat) * Brett Sears Salla Tellunen (Telluset: Joulu avaruudessa) * Rachel Rutledge Marjatta Toukka * Will Gould Kalle Toukka * Russ Harris Poliisikomentaja Toukka, Joulupukki * Miki Mathioudakis Patrikia Kastemato Luokka:Piirrossarjat Luokka:Yhdysvaltalaiset televisiosarjat Luokka:Kanadalaiset televisiosarjat Luokka:1980-luvun piirrossarjat
Alena Chadimová

Alena Chadimová (s. 22. marraskuuta 1931 Olomouc) on tšekkoslovakialainen kilpauransa päättänyt telinevoimistelija ja olympiamitalisti. Chadimová voitti joukkuekilpailusta olympiapronssia Helsingissä 1952. Hän kilpaili Helsingissä myös ottelussa ja sijoittui yhteisvoimistelussa kuudenneksi.Olympics at Sports-Reference.com MM-kilpailuissa Chadimová saavutti joukkuekilpailun pronssia Roomassa 1954Weltmeisterschaften (Damen-Teil1) Sport-komplett.de . == Lähteet == * Alena Chadimová Bio, Stats, and Results Olympics at Sports- Reference.com === Viitteet === Luokka:Tšekkoslovakialaiset telinevoimistelijat Luokka:Tšekkoslovakialaiset olympiamitalistit Luokka:Vuonna 1931 syntyneet Luokka:Mahdollisesti elävät henkilöt
Hana Bobková

Hana Bobková (19. helmikuuta 1929 Praha – 2017) oli Tšekkoslovakiaa edustanut telinevoimistelija ja olympiamitalisti. Bobková voitti joukkuekilpailusta olympiapronssia Helsingissä 1952. Hän kilpaili Helsingissä myös ottelussa ja sijoittui yhteisvoimistelussa kuudenneksi.Olympedia Myöhemmin sukunimen Vláčilová ottanut Bobková kuoli vuonna 2017https://www.olympic.cz/text/44-- seznam-clenu-s-z. == Lähteet == * === Viitteet === == Aiheesta muualla == * Luokka:Tšekkoslovakialaiset telinevoimistelijat Luokka:Tšekkoslovakialaiset olympiamitalistit Luokka:Vuonna 1929 syntyneet Luokka:Vuonna 2017 kuolleet
Věra Vančurová

Věra Vančurová (17. syyskuuta 1932 Praha – 6. helmikuuta 2018) oli Tšekkoslovakiaa edustanut telinevoimistelija ja olympiamitalisti. Vančurová voitti joukkuekilpailusta olympiapronssia Helsingissä 1952. Hän kilpaili Helsingissä myös ottelussa ja sijoittui yhteisvoimistelussa kuudenneksi.Olympedia MM-kilpailuissa Vančurová saavutti joukkuekilpailun pronssia Roomassa 1954Weltmeisterschaften (Damen-Teil1) Sport-komplett.de . Hän kuoli 6. helmikuuta 2018.Kolář, František: Encyklopedie olympioniků. Čeští a českoslovenští sportovci na olympijských hrách, Euromedia Group, Praha 2021, s. 342. == Lähteet == * === Viitteet === == Aiheesta muualla == * Luokka:Tšekkoslovakialaiset telinevoimistelijat Luokka:Tšekkoslovakialaiset olympiamitalistit Luokka:Vuonna 1932 syntyneet Luokka:Vuonna 2018 kuolleet
Matylda Matoušková

Matylda Růžičková (o.s. Šínová, ent. Matoušková, s. 29. maaliskuuta 1933 Brno) on Tšekkoslovakiaa edustanut, kilpauransa päättänyt telinevoimistelija ja olympiamitalisti. Matoušková saavutti joukkuekilpailusta olympiahopeaa Roomassa 1960 ja olympiapronssia Helsingissä 1952. Hän kilpaili myös Melbournen kesäolympialaisissa 1956 missä oli joukkuekilpailussa viides. Yhteisvoimistelussa Matoušková sijoittui Tšekkoslovakian joukkueessa Helsingissä kuudenneksi ja Melbournessa seitsemänneksi.Olympics at Sports- Reference.com MM-kilpailuissa Matoušková saavutti joukkuekilpailun hopeaa Moskovassa 1958Weltmeisterschaften (Damen-Teil1) Sport-komplett.de . Hän avioitui sittemmin telinevoimistelun olympiamitalisti Zdeněk Růžičkan kanssa. == Lähteet == * Matylda Matoušková-Šínová Bio, Stats, and Results Olympics at Sports-Reference.com === Viitteet === Luokka:Tšekkoslovakialaiset telinevoimistelijat Luokka:Tšekkoslovakialaiset olympiamitalistit Luokka:Vuonna 1933 syntyneet Luokka:Elävät henkilöt
Kuqa

Kuqa (, ) on piirikunta Aksun prefektuurissa Sinkiangin uiguurien autonomisella alueella Kiinassa. Vuonna 2010 piirikunnan alueella oli 462 588 asukasta ja sen pinta-ala oli 14 529 km². Kuqa oli aikanaan tärkeä buddhalaisuuden keskus Tarimin altaan alueella ja se sijaitsee historiallisen silkkitien varrella. ==Historia== Varhaiset kiinalaiset historialliset lähteet mainitsevat Kuqan pienenä Guici-nimisenä kuningaskuntana. Paikalliset asukkaat puhuivat alun perin tokaarisiin kieliin kuuluvaa tokaari B:tä. Tokaarilaiset kielet kuuluvat indoeurooppalaiseen kielikuntaan. Paikka sijaitsi historiallisen silkkitien pohjoishaaran varrella ja Kuqasta kehkeytyi tärkeä buddhalaisuuden keskus. Buddhalaisuus levisi muuallekin Tarimin altaan alueelle silkkitietä pitkin, mutta Kuqa oli alueen buddhalaisista keskuksista yksi ensimmäisistä ja se omaksuttiin Kuqassa ensimmäisellä vuosisadalla jaa. Yksi tunnetuimmista buddhalaisia tekstejä kiinaksi kääntäneistä oli Kumarajiva (344-413) ja hän oli syntynyt Kuqassa. Kiinalainen pyhiinvaeltaja Xuanzang kuvaili 630-luvulla Kuqassa olevan sata luostaria ja noin 5 000 munkkia. Yksi tärkeimmistä luostareista oli Kizilin luolat nykyisen Kuqan länsipuolella. Buddhalaisuuden ohella kaupunki oli tunnettu myös muusikoistaan. Kiinan Tang- dyanastia hallitsi Kuqan kuningaskuntaa vuodesta 658 700-luvun loppupuolelle saakka. Sen jälkeen kiinan valta alueella muuttui lähinnä muodolliseksi ja uiguurivaltakunnan hajottua Turfaniin asettuneet uiguurit valtasivat Kuqan alueen. Sittemmin sen asukkaat kääntyivät islamin uskoon ja kiinalaisvalta palasi alueelle 1700-luvulla. Nykyaikana kaupunkiin on tullut han-kiinalaisia siirtolaisia ja kaupunki on jakautunut muslimien ja kiinalaisten asuttamiin kaupungin osiin. ==Lähteet== Luokka:Xinjiangin kaupungit Luokka:Kiinan piirikuntatason alueet
Ryan M. Niemiec

Ryan M. Niemiec (s. 1974) on yhdysvaltalainen psykologian tohtori, joka toimii positiiviseen psykologiaan keskittyvän VIA Institute on Characterin (Cincinnati, Ohio) koulutusjohtajana sekä sivutoimisesti psykologian opettajana dosenttia vastaavassa asemassa (adjunct professor) Pennsylvanian yliopistossa ja Xavier Universityssä. Niemiec suoritti alemman korkeakoulututkinnon Michiganin osavaltionyliopistossa keväällä 1997 (B.A. englannin kielestä ja B.A. psykologiasta). Sittemmin hän valmistui Forest Institute for Professional Psychology -instituutista maisteriksi (1999) ja tohtoriksi (2001) pääaineenaan kliininen psykologia (M.A. 1999, Psy.D. 2001). ==Teoksia== Niemiec on julkaissut noin 50 vertaisarvioitua tai pyydettyä tieteellistä artikkelia ja useita oppikirjoja. Hänen kirjoittamia teoksiaan ovat: * D. Wedding, M. A. Boyd & R. M. Niemiec (2010) Movies and mental illness (3. painos) ISBN 978-0-88937-371-6 * R. M. Niemiec & D. Wedding (2014) Positive psychology at the movies: Using films to build virtues and character strengths (2. painos) Hogrefe, ISBN 978-0-88937-443-0 * R. M. Niemiec (2013) Mindfulness and character strengths (sis. CD). Hogrefe, ISBN 978-0-88937-376-1 * R. M. Niemiec (2017) Character Strengths Interventions. A Field Guide for Practitioners. Hogrefe ISBN 978-0-88937-492-8 (kirja; kulkaistu myös pdf- muodossa ja e-kirjana) ==Lähteet== ==Aiheesta muualla== * TEDx talk (Xavier University)/ Dr. Ryan Niemiec: A Universal Language that Describes What’s Best in Us (video, kesto 18 min 58 s) (youtube.com) * Ryan M. Niemiecin blogikirjoitukset vuodesta 2012- (VIA Institute on Character) (viacharacter.org) * Ryan M. Niemiec: Character Strengths (blogi) (psychcentral.com) * Ryan Niemiec. Education Director at VIA Institute on Character (linkedin.com) Luokka:Vuonna 1974 syntyneet Luokka:Elävät henkilöt Luokka:Yhdysvaltalaiset psykologit
Lävikkö

thumb|Perinteinen emaloitu lävikkö. thumb|Hätätilassa lävikkönä voi käyttää mitä tahansa verkkomaista tai rei’itettyä esinettä, kuten Jack Lemmonin esittämä hahmo tennismailaa komediassa Poikamiesboksi. Lävikkö on reikiä täynnä oleva kulhon kaltainen keittiöväline, jonka avulla huuhdellaan vihanneksia ja salaatinlehtiä juoksevan veden alla tai valutetaan keitinvesi pois pastasta.Kielitoimiston sanakirja. Viitattu 17.11.2017. Lävikkö muistuttaa siivilää, mutta lävikön reiät ovat yleensä isompia ja niitä on vähemmän kuin siivilässä. Tavallisesti lävikössä on siivilän tapaan pitkä varsi ja sen vastakkaisella puolella kahva tai koukkumaiset pidikkeet, joiden avulla lävikkö pysyy läpimitaltaan sitä isomman astian laidan varassa. Toisessa lävikkötyyppissä on jalat, joiden avulla se pysyy pystyssä esimerkiksi tiskialtaan pohjalla. Aiemmin läviköt olivat pinnaltaan emaloituja metalliesineitä, mutta nykyään niitä tehdään myös pellistä, alumiinista ja muovista. Läviköksi kutsutaan joskus myös muita rei’itettyjä kulhomaisia esineitä, kuten kerroskattilan höyrytysosaa, vihannesten keittokoria tai uppopaistokoria. ==Lähteet== == Aiheesta muualla == Luokka:keittiövälineet
Rocío Fernández-Ballesteros

Rocío Fernández-Ballesteros García on espanjalainen psykologi ja Madridin autonomisen yliopiston psykologian emeritaprofessori. Hän toimi vuosina 1979–2009 psykologian professorina aiheenaan psykologinen kartoitus ja arviointi sekä ikääntymisen psykologia. Professori Fernández-Ballesterosille myönnettiin Euroopan psykologiliittojen federaation (EFPA) arvostettu Aristotele-palkinto vuonna 2005. ==Julkaisuja== Fernández-Ballesteros on kirjoittanut tai toimittanut yksin tai yhdessä työtovereidensa kanssa ainakin 27 kirjaa ja yli 250 tieteellistä artikkelia tai kirjan lukua. Hän on jatkanut aktiivista tutkimus- ja kirjoitustyötään myös emeritaprofessorina. Hänen englanninkielisiä teoksiaan 2000-luvulta ovat esimerkiksi: * Encyclopedia of Psychological Assessment / Edition 1 (2 volumes). London: SAGE Publications Ltd (2003; E-book 2010). ISBN 07-619-5494-5. * GeroPsychology : European perspectives for an aging world. Göttingen: Hogrefe & Huber (2007) * Active aging : the contribution of psychology. Göttingen: Hogrefe & Huber (2008) ==Lähteet== ==Aiheesta muualla== *Rocío Fernández-Ballesteros; Universidad Autónoma de Madrid, Madrid (researchgate.net) *Google Scholar: Rocio Fernandez-Ballesteros (scholar.google.com) Luokka:Elävät henkilöt Luokka:Espanjalaiset psykologit Luokka:Espanjalaiset professorit
Ondřej Steiner

Ondřej Steiner (s. 11. helmikuuta 1974 Plzen, Tšekkoslovakia) on tšekkiläinen entinen jääkiekkoilija, pelipaikaltaan sentteri. Steiner pelasi Tšekin Extraligassa vuosina 1991–1999 ennen siirtymistään Ässiin kaudelle 1999–2000. Hän pelasi Porissa vain yhden kauden vaikka oli joukkueen paras pistemies. Seuraavalle kaudelle Steiner teki sopimuksen Hämeenlinnan Pallokerhoon, jossa pelasi vain 22 ottelua ennen kuin sopimus purettiin ja edessä oli paluu takaisin Extraligaan. Extraligassa Steiner pelasi kauden 2002–2003 loppuun ennen kuin siirtyi Venäjälle Himik Voskresenskin riveihin. Venäjällä vietetyn kauden jälkeen Steiner siirtyi Norjaan Stjernenin riveihin. Seuraavalle kaudelle Steiner sai sopimuksen Lukkoon, jossa pelasi viisi ottelua. Peliotteet eivät kuitenkaan olleet toivotulla tasolla, joten hänet myytiin kesken kauden Pelicansiin, jossa hän pelasi vain yhden ottelun ennen paluuta Extraligaan HC Vsetinin riveihin. Tšekissä Steiner pelasi kauden 2005–2006 loppuun ennen siirtymistään takaisin Norjaan ja Stjerneniin. Kaudelle 2007–2008 Steiner siirtyi Tanskaan Totempo HvIK:in riveihin, jossa pelasi kaksi kautta. Kaudelle 2009–2010 Steiner palasi Tšekkiin 3. liigan HC Klatovyn joukkueeseen. Siellä hän ehti pelaamaan kuusi ottelua ennen lainasopimusta takaisin Tanskaan, Hvidovren rivihin. Seuraavalla kaudella Steiner pelasi neljä ottelua lainasopimuksella Tšekin 2. liigan HC nad Jizeroun riveissä ja pudotuspelit Klatovyn riveissä. Kaikkiaan Steiner pelasi 64 ottelua Klatovyn joukkueessa 3. tasolla kevääseen 2014 mennessä, jolloin hän päätti uransa. Luokka:Tšekkiläiset jääkiekkoilijat Luokka:Buffalo Sabresin varaamat pelaajat Luokka:Vuonna 1974 syntyneet Luokka:Elävät henkilöt
San Donato Milanese

San Donato Milanese on kunta Lombardiassa Pohjois-Italiassa. Se on osa Milanon metropolikaupunkia, ja se sijaitsee 10 kilometrin päässä Milanosta. Kunta on yhdistetty Milanon metropolikaupunkiin Milanon metron avulla, sekä kunnasta löytyy oma rautatieasema. Vuonna 2015 kunnan väkiluku oli 32 221. == Historia == San Donato perustettiin 600-luvulla Beneventon herttuan, Grimoaldin armeijan toimesta. Vasta 1500-luvulla San Donato joutui Milanon arkkipiispojen haltuun.Marigagnon taistelu käytiin San Donaton lähellä ja Frans I asetti päämajaansa kunnan alueelle taistelun jälkeen. Nykyään San Donato Milanese on moderni teollisuus- ja palvelukeskus. Kunta sai Italian presidentin myöntämän kunniamaininnan 30. joulukuuta 1976. == Lähteet == == Aiheesta muualla == Luokka:Lombardian kaupungit Luokka:Milanon metropolikaupungin kunnat
Pamela Tolan filmografia

Tämä on Pamela Tolan filmografia. == Elokuvat == Vuosi Nimi Rooli 2003 Helmiä ja sikoja tavaratalon myyjä 2004 Skene Ella 2005 Tyttö sinä olet tähti Nelli 2005 Paha maa Elina 2006 Saippuaprinssi Ilona Varis 2010 Napapiirin sankarit Inari 2012 Ella ja kaverit virastotäti 2012 Kaksi tarinaa rakkaudesta Kaisa 2012 Kohta 18 tarjoilijatar 2012 Härmä Aino Kantola 2013 Isänmaallinen mies Aino 2013 21 tapaa pilata avioliitto Elli 2013 Leijonasydän Tölli 2015 Napapiirin sankarit 2 Inari 2016 Onnenonkija Aino, Marjan sisko 2017 Napapiirin sankarit 3 Inari 2018 Kaikki oikein Miia 2018 The Guardian Angel – Suojelusenkeli 2018 Olavi Virta nainen kotiovella 2020 Teräsleidit lentokenttävirkailija == Muut elokuvat == Televisioelokuvat Televisioelokuvat Televisioelokuvat Vuosi Nimi Rooli 2005 Caasha Petsy Dokumenttielokuvat Dokumenttielokuvat Dokumenttielokuvat 2006 Ilman käsikirjoitusta, ilman ohjausta esiintyjä 2007 Pamela Tola: Miksi minä näyttelen? oma itsensä Lyhytelokuvat Lyhytelokuvat Lyhytelokuvat 2006 Pieniä iloja 2006 Diileri Laura 2006 Järvi Henna 2011 Elma ja Liisa Liisa Musiikkivideot Musiikkivideot Musiikkivideot 2004 YUP: Päivä kerrallaan tyttö == Televisiosarjat == Vuosi Nimi Rooli 2005 Kumman kaa (1 jakso, 2005) 2007–2008 Kotikatu Ronja Rouhiainen 2007 Runeberginkatu (1 jakso, 2007) 2006 Akkaa päälle (1 jakso, 2006) 2009–2011 Hiphop Hamlet Anni Leinonen 2010 Virta Mervi Silvennoinen 2010 Vastaparit Maikku 2016 Kynsin hampain Anita Karvonen 2016 Saturday Night Live useita 2012, 2017 Kimmo Ulla Sjölund (1. kausi, vierailu 3. kaudella) 2017–2018 Kolmistaan Vilma 2018 Karppi Anna Bergdahl 2018 Kummeli esittää: Kontio & Parmas Katjushka Joronen 2019 Roba Taikan äiti 2020 Ex-onnelliset Henriikka 2022 Sijainen Paula Malinen 2023 Jarkko Tammisen maailma useita 2024 Suurmestari vakiokilpailija == Ohjaajana, käsikirjoittajana == Pitkät elokuvat ja lyhytelokuvat Pitkät elokuvat ja lyhytelokuvat Pitkät elokuvat ja lyhytelokuvat Vuosi Nimi Tehtävä 2006 Agonia käsikirjoittaja, ohjaaja 2010 Burungo käsikirjoittaja, ohjaaja, turisti Jutta 2018 Swingers ohjaaja 2020 Teräsleidit ohjaaja, käsikirjoittaja 2023 Järjettömän paska idea ohjaaja, käsikirjoittaja 2024 Alma – Life Must Be Beautiful ohjaaja, käsikirjoittaja == Ääninäyttelijänä == == Lähteet == * === Viitteet === Luokka:Filmografiat
Mökkireissu

Mökkireissu on marraskuussa 2017 MTV3-kanavalla alkanut suomalainen musiikkiohjelma, jossa kolme suomalaista artistia lähtivät ohjelman nimen mukaisesti mökkireissulle Kalle Lindrothin, Elias Kaskisen sekä Roope Salmisen johdolla. Reissuun lähdettiin vanhalla asuntoautolla ja mökillä vietettiin yksi vuorokausi. Jokainen vieraista esitti myös yhden itselleen tärkeän kappaleen. == Jaksot == Jakso Ensiesityspäivä Vieraat Esitetyt kappaleet (alkuperäinen esittäjä) Katsojaluvut 1 17. marraskuuta 2017 Anna Abreu Anssi Kela Kasmir Anssi Kela: ”Rock With You” (Michael Jackson) Kasmir: ”Punatukkainen” (Aki Sirkesalo) Anna Abreu: Velha Infância (Tribalistas) 288 000 2 24. marraskuuta 2017 Benjamin Peltonen Pete Parkkonen Arja Koriseva Benjamin: ”Just the Way You Are” (Bruno Mars) Arja Koriseva: ”Nocturne” (Vesa-Matti Loiri) Pete Parkkonen: ”Can’t Get You Off My Mind” (Lenny Kravitz) – 3 1. joulukuuta 2017 Maija Vilkkumaa Anna Puu Irina Anna Puu: ”Jätkän humppa” (Mutkattomat) Maija Vilkkumaa: ”You Shook Me All Night Long” (AC/DC) Irina: ”Still Loving You” (Scorpions) – 4 8. joulukuuta 2017 Tuure Kilpeläinen Jussi 69 Leo Tuure Kilpeläinen: ”Juokse sinä humma” (Tapio Rautavaara) Leo: ”Mä käännyn hiljaa pois” (J. Karjalainen) Jussi 69: ”Summer of ’69” (Bryan Adams) 213 000 5 15. joulukuuta 2017 Laura Närhi Vicky Rosti Erin Erin: ”Jolene” (Dolly Parton) Vicky Rosti: ”Etana asialla” (Reino Helismaa) Laura Närhi: ”La Isla Bonita” (Madonna) 255 000 6 22. joulukuuta 2017 Felix Zenger Isac Elliot Hank Solo Isac Elliot: ”Pohjois-Karjala” (Leevi and the Leavings) Felix Zenger: ”Don't Worry, Be Happy” (Bobby McFerrin) Hank Solo: ”Todella kaunis” (Zen Café) 171 000 7 5. tammikuuta 2018 Pepe Willberg Mikki Kauste Petra Petra: ”Kaikki nuoret tyypit” (Tehosekoitin) Pepe Willberg: ”Siks oon mä suruinen” (Olavi Virta) Mikki Kauste: ”Black Hole Sun” (Soundgarden 127 000 8 12. tammikuuta 2018 Ilkka Alanko Ellinoora Stig Stig: ”Oi beibi” (Raptori) Ilkka Alanko: ”Saarenmaan valssi” (Georg Ots) Ellinoora: ”Some Die Young” (Laleh) – 9 19. tammikuuta 2018 Krista Siegfrids Anne Mattila Arttu Wiskari Arttu Wiskari: ”Kotkan poikii ilman siipii” (Junnu Vainio) Anne Mattila: ”Satumaa” (Reijo Taipale) Krista Siegfrids: ”Uh La La La” (Alexia) – 10 26. tammikuuta 2018 Timo Rautiainen Vilma Alina Paleface Paleface: ”Sataa” (Fredi) Vilma Alina: ”Nuori ja kaunis” (Anna Järvinen & Olavi Uusivirta) Timo Rautiainen: ”Muistan kesän” (Kai Hyttinen) == Lähteet == == Aiheesta muualla == * Ohjelman traileri Luokka:2010-luvun suomalaiset musiikkiohjelmat Luokka:MTV3:n televisio-ohjelmat
Tove Nilsen

Tove Nilsen (s. 25. lokakuuta 1952 Oslo, NorjaTove Nilsen, Store norske leksikon. Viitattu 18.l1.2017 on norjalainen kirjailija ja kriitikko. Nilsenin esikoisteos, romaani Aldri la dem kle deg forsvarsløst naken (1974), oli puheenvuoro meneillään olleeseen aborttikeskusteluun. Suomennettu teos Silmän nälkä (Øyets sult, 1993) kertoo intialaisen maahanmuuttajan kokemuksista Norjassa. Nilsenin tuotannon keskeinen teos on Halun matka (Lystreise, 1995), jonka aiheena on kirjailija, joka lasta odottaessaan kirjoittaa romaania. Nilsen on kirjoittanut myös lasten- ja nuortenkirjoja ja toiminut Dagbladetin kriitikkona. == Suomennetut teokset == * Silmän nälkä (Øyets sult, 1993), suomennos: Tarja Teva. Like, 1995 ISBN 951-578-189-2 * Halun matka (Lystreise), suomennos: Tarja Teva. Like, 1997 ISBN 951-578-452-2. == Palkinnot ja tunnustukset == * Språklig samlings litteraturpris 1983 * Riksmålsprisen 1993 * Oktoberprisen 1995 * Amalie Skram -palkinto 2011 * teoksella Silmän nälkä (Øyets sult, 1993) Pohjoismaiden neuvoston kirjallisuuspalkinnon ehdokkaana * teoksella Nede i himmelen (2010) NRK P2 kuuntelijoiden kaunokirjallisuuspalkinnon, Bokhandlerprisenin ja Nuorten kriitikkopalkinnon (Ungdommens kritikerpris) ehdokkaana ==Lähteet== ==Aiheesta muualla== * Tove Nilsen kustantaja Oktoberin sivulla * Tove Nilsen. Norsk biografisk leksikon Luokka:Norjalaiset kirjailijat Luokka:Vuonna 1952 syntyneet Luokka:Elävät henkilöt
Gyldendalin palkinto

Gyldendalin palkinto (Gyldendalprisen) on norjalainen kirjallisuuspalkinto, jota norjalainen kirjankustantamo Gyldendal Norsk Forlag on jakanut vuodesta 1996. Palkinto myönnetään kirjailijalle, joka on ansioitunut kaunokirjailijana. Palkinto jaetaan kirjailijalle riippumatta siitä, mikä kustantamo hänen kirjansa on julkaissut. Palkinnon edeltäjä oli Gyldendals legat, jota jaettiin vuosina 1934–1995.Gyldendalprisen, Gyldendal.no. Viitattu 30.10.2024 Palkinnon suuruus oli 300 000 kruunua vuonna 2010. Palkinto on suurin Norjassa myönnettävä kirjallisuuspalkinto. ==Palkitut== * 1996 – Dag Solstad * 1997 – Bjørn Aamodt * 1998 – Kjartan Fløgstad * 1999 – Jon Fosse * 2000 – Jan Erik Vold * 2001 – Cecilie Løveid * 2002 – Lars Amund Vaage * 2003 – Inger Elisabeth Hansen * 2004 – Stein Mehren * 2005 – Roy Jacobsen * 2006 – Einar Økland * 2007 – Ole Robert Sunde * 2008 – Paal-Helge Haugen * 2009 – Tomas Espedal * 2010 – Vigdis Hjorth * 2011 – Karl Ove Knausgård * 2012 – Per Petterson * 2013 – Øyvind Rimbereid * 2014 – Rune Christiansen * 2015 – Liv Køltzow * 2017 – Tone Hødnebø * 2019 – Øyvind Berg * 2022 – Espen Søbye * 2023 – Hanne Ørstavik == Katso myös == * Sult-prisen == Aiheesta muualla == * Gyldendalprisen Luokka:Norjalaiset kirjallisuuspalkinnot
Amalie Skram -palkinto

Amalie Skram -palkinto on norjalainen kirjallisuuspalkinto, joka myönnetään vuosittain kaunokirjallissesta teoksesta. Sen myöntää bergeniläinen Amalie Skram-selskapet. Palkinto jaetaan Amalie Skramin syntymäpäivänä 22. elokuuta, ja sääntöjen mukaan se myönnetään "naiskaunokirjailijalle, joka kirjoittaa Amalie Skramin hengessä". Palkinnon suuruus on 25 000 Norjan kruunua (2013) ja siihen liittyy taiteilija Ingri Egebergin suunnittelema kunniakirja alkuperäispainatuksena. ==Palkitut== *1994 – Liv Køltzow *1995 – Bergljot Hobæk Haff *1996 – Bjørg Vik *1997 – Herbjørg Wassmo *1998 – Cecilie Løveid *1999 – Marit Tusvik *2000 – Eldrid Lunden *2001 – Britt Karin Larsen *2002 – Hanne Ørstavik *2003 – Merete Morken Andersen *2004 – Toril Brekke *2005 – Margaret Skjelbred *2006 – Torunn Ystaas *2007 – Linn Ullmann *2008 – Cecilie Enger *2009 – Ragnhild Nilstun *2010 – Mirjam Kristensen *2011 – Tove Nilsen *2012 – Merethe Lindstrøm *2013 – Karin Fossum *2014 – Vigdis Hjorth *2015 – Helga Flatland *2016 – Gøhril Gabrielsen *2017 – Marit Eikemo *2018 – Aasne Linnestå *2019 – Inghill Johansen *2020 – Brit Bildøen *2021 – Sumaya Jirde Ali *2022 – Ingvild H. Rishøi *2023 – Trude Marstein ==Lähteet== * Amelie Skram-prisen Store norske leksikon Luokka:Norjalaiset kirjallisuuspalkinnot
Sult-palkinto

Sult-palkinto on norjalainen kirjallisuuspalkinto, jota on vuodesta 1998 myöntänyt vuosittain Gyldendal Norsk Forlag. Palkinnon sääntöjen mukaan se myönnetään nuorelle kirjailijalle riippumatta siitä, mikä kustantamo hänen teoksiaan on julkaissut. Palkinnon suuruus on 200 000 Norjan kruunua.Fikk Sult-prisen hos aftenposten.no ==Palkinnon voittajat== *1998 – Jonny Halberg *1999 – Hanne Ørstavik *2000 – Thure Erik Lund *2001 – Øyvind Rimbereid *2002 – Trude Marstein *2003 – Tone Hødnebø *2004 – Nils-Øivind Haagensen *2005 – Pedro Carmona-Alvarez *2006 – Steinar Opstad *2007 – Kyrre Andreassen *2008 – Carl Frode Tiller *2009 – Gunnhild Øyehaug *2010 – Ingrid Storholmen *2011 – Gaute Heivoll *2012 – Ingvild H. Rishøi *2013 – Eirik Ingebrigtsen *2014 – Alfred Fidjestøl *2015 – Lars Petter Sveen *2017 – Johan Harstad ==Lähteet== == Aiheesta muualla == *Gyldendalin palkinnot Luokka:Norjalaiset kirjallisuuspalkinnot
Georg Fraser (arkkitehti)

Bernhard Olof Georg Fraser (3. kesäkuuta 1882 tai 1886 Tuusula – 12. joulukuuta 1952 Helsinki) oli suomalainen arkkitehti ja opettaja.Meurman, Otto-Iivari 1976. Viipurin arkkitehdit, s. 119–121. Viipurin Suomalainen Kirjallisuusseura, Lappeenranta. ISBN 951-95402-2-9 (Arkistoitu versio) ==Henkilöhistoria ja ammattiura== Fraserin vanhemmat olivat kapteeni Georg Fraser ja Johanna Wilhelmina Åström ja puoliso vuodesta 1906 Leila Wittig. Fraser tuli ylioppilaaksi Viipurin ruotsalaisesta yhteiskoulusta 1901 ja valmistui arkkitehdiksi Polyteknillisestä opistosta 1905. Valmistuttuaan hän toimi ylimääräisenä arkkitehtina Yleisten rakennusten ylihallituksessa, vuodesta 1907 Viipurin läänin rakennuskonttorin apulaisarkkitehtina vuoteen 1921 asti ja sitten yksityisarkkitehtina. Hän työskenteli myös Viipurin teollisuuskoulun opettajana vuodesta 1919 ja myöhemmin koulun rehtorina sekä Helsingin teknillisen oppilaitoksen opettajana vuodesta 1944. Viipurissa Fraser toimi myös kunnalliselämässä, muun muassa rahatoimikamarin jäsenenä. ==Töitä Viipurissa== * Elokuvateatterit, 1909, 1910, 1916 ja 1917 * As. Oy Kipinän talo, Kirkkosaarenkatu 6, 1914 * Satamamakasiini Revonhännässä, 1914 == Lähteet == Luokka:Suomalaiset arkkitehdit Luokka: Suomalaiset virkamiehet Luokka: Suomalaiset opettajat Luokka: Suomen koulujen rehtorit Luokka:1880-luvulla syntyneet Luokka:Vuonna 1952 kuolleet